**Κόνιτσα 23/09/2022**

**ΔΕΛΤΙΟ ΤΥΠΟΥ**

**Εκδήλωση για την προστασία του ποταμού Αώου στην Κόνιτσα**

Την Πέμπτη 22 Σεπτεμβρίου 2022 η Διεθνής Οργάνωση για τη διατήρηση της φύσης μαζί με τους προγραμματικούς εταίρους «Πίνδος Περιβαλλοντική» και MedINA, διοργάνωσαν ανοιχτή εκδήλωση στην αίθουσα εκδηλώσεων του Δήμου Κόνιτσας σχετικά με την πρόταση για την προστασία της Φυσικής και Πολιτιστικής κληρονομιάς του ποταμού Αώου, ενός από τους τελευταίους ποταμούς ελεύθερης ροής στην Ευρώπη.

Στην εκδήλωση απηύθυναν χαιρετισμό ο Δήμαρχος Κόνιτσας Νικόλαος Εξάρχου και η Πρέσβης της Ελλάδος στην Αλβανία Σοφία Φιλιππίδου, την οποία δέχτηκε ο Δήμαρχος στο γραφείο του πριν από την εκδήλωση μαζί με τον Γενικό Πρόξενο της Ελλάδας στο Αργυρόκαστρο και την αναπληρώτρια Πρέσβη στα Τίρανα, όπου συζητήθηκαν διάφορα θέματα κοινού ενδιαφέροντος με την γείτονα χώρα.

Στην εκδήλωση έγινε επισκόπηση του έργου, των στόχων, των μελετών και της τρέχουσας κατάστασης και παρουσιάστηκαν από τους ομιλητές τα βασικά αποτελέσματα των τεσσάρων μελετών για τον Αώο. Στο τέλος τέθηκαν ερωτήσεις από τους συμμετέχοντες και ακολούθησε συντονισμένη συζήτηση.

Ο Δήμαρχος πρόσφερε αναμνηστικά δώρα στην Πρέσβη, στον Γενικό Πρόξενο και σε όλους τους ομιλητές.

Στην εκδήλωση παρευρέθηκαν ο Δήμαρχος Κόνιτσας, η Πρέσβης της Ελλάδος στην Αλβανία Σοφία Φιλιππίδου, ο Γενικός Πρόξενος της Ελλάδος στο Αργυρόκαστρο Δημήτριος Σαχαρίδης, ο Γενικός Πρόξενος της Αλβανίας στα Ιωάννινα, ο Δήμαρχος Ζαγορίου Γεώργιος Σουκουβέλος, ο Πρόεδρος του Δημοτικού Συμβουλίου Γεώργιος Σπανός, οι Αντιδήμαρχοι Δημήτριος Χήρας, Νικόλαος Τσιαλιαμάνης και Αριστείδης Λαζογιάννης, οι Δημοτικοί Σύμβουλοι Ανδρέας Παπασπύρου, Βασίλης Σπανός, Κατερίνα Δημάρατου, Ελένη Νίνου, Μιχάλης Μιχαλόπουλος, Δήμητρα Λάκκα, ο Πρόεδρος της Κοινότητας Κόνιτσας Πρόδρομος Χατζηεφραιμίδης και Πρόεδροι άλλων Κοινοτήτων του Δήμου μας, εκπρόσωποι φορέων και τοπικών οργανώσεων και αρκετοί δημότες.

Ο Δήμαρχος συγχαίρει τους διοργανωτές για την επιτυχημένη εκδήλωση και εκφράζει θερμές ευχαριστίες στους συμμετέχοντες.

Από το Γραφείο Δημάρχου